Sagunt va acollir una jornada de tecnificació de les seleccions autonòmiques de la Comunitat Valenciana\nEls entrenaments van comptar amb les visites del regidor d'Esports, Guillermo Sampedro; el president de la Federació, Arturo Teixidor, i gran quantitat d'afeccionats, incloent familiars i tècnics.\nSagunt va acollir ahir a les Seleccions Autonòmiques de la Comunitat Valenciana que van tenir la primera jornada de treball en la qual van participar jugadors i jugadores de les tres províncies. Els sis grups de les categories infantil, cadet i juvenil, amb més de 150 esportistes, tant masculins com a femenins, es van donar cita en la ciutat per a realitzar una doble sessió d'entrenaments.\nEls pavellons “René Marigil” i el “Ovni” van ser les pistes en les quals es van desenvolupar aquests entrenaments que van comptar amb les visites del regidor delegat d'Esports, Guillermo Sampedro; el president de la Federació, Arturo Teixidor, juntament amb gran quantitat d'afeccionats, incloent familiars i tècnics.\nLa cessió de les instal·lacions saguntines forma part de l'estreta col·laboració que existeix entre les dues entitats, consistori i federació, que es plasma també amb el patrocini de la ciutat de Sagunt en les equipacions de les nostres Seleccions juvenils mitjançant la inclusió del logo d'aquesta localitat.\nAmb aquests entrenaments les Seleccions Autonòmiques comencen la preparació del pròxim Campionat Estatal que tindrà lloc, al gener de 2016, en la província de Girona.


Montsó-Riu Cinca\ntrenscat > Franja de Ponent > FP1.Línia Almacelles-Montsó > Montsó-Riu Cinca\ncodi estació: 78301\nMostra un mapa més gran L'estació de Montsó-Riu Cinca o Monzón-Río Cinca en castellà (PK 127,5 de la línia Zaragoza-Barcelona) es situa al nucli urbà, al nord del centre de la ciutat i del seu famós castell. El tren va arribar a Montsó l'any 1861 amb la posada en servei de la línia entre Lleida i Zaragoza. Les instal·lacions actuals consisteixen en un grup de quatre vies passants, la general i tres desviades, a més de dues vies més passants a la zona de mercaderies. L'edifici de viatgers es situa a l'esquerra de les vies (mirant sentit Zaragoza) i és de dues plantes. La planta baixa acull una sala d'espera, la taquilla i despatx per al cap d'estació, una cafeteria actualment tancada i lavabos. Montsó-Riu Cinca disposa de dues andanes, una a la via desviada més propera a l'edifici de viatgers i l'altra entre la via general i la via 3. L'enllaç entre les dues andanes es realitza a través d'un pas a nivell. Completen les instal·lacions de l'estació un moll de mercaderies i una via morta que porta a un petit cotxeró. L'andana principal disposa d'un accés adaptat per a persones amb mobilitat reduïda (PMR).\nEdifici de viatgers de Montsó-Riu Cinca des del carrer de l'Estació (setembre 2008) Interior de la sala d'espera amb la porta que enllaça amb la cantina, actualment inexistent a l'estació (setembre 2008) Taquilla de venda de bitllets (setembre 2008) Accés a l'andana des de l'edifici de viatgers (setembre 2008)\nAndana principal i marquesina (setembre 2008) Placa amb l'alçada de l'estació sobre el nivell del mar (setembre 2008) Rètol de l'extingit "Paquexprés" (setembre 2008) Accés adaptat per a persones amb mobilitat reduïda des del carrer Torres Palacio (setembre 2008)\nUna altra vista de l'accés per a minusvàlids (setembre 2008) Vista general de l'estació de Montsó-Riu Cinca (setembre 2008) Detall de la senyalètica de l'estació, encara de Renfe (setembre 2008) Panell electrònic anunciant l'arribada del Regional Exprés Lleida-Montsó (setembre 2008)\nUnitat 448.002 entrant a Montsó procedent de Lleida (setembre 2008) Unitat 448 acaba de finalitzar un servei de la R43 a Montsó (setembre 2008) El tren aixeca els dos pantògrafs per invertir la marxa (setembre 2008) Una altra vista del tren a Montsó. Arriba a les 13:55 i a les 14:00 torna a sortir (setembre 2008)\nEl cap d'estació dóna la sortida a la unitat 448.002 amb destinació Lleida (setembre 2008) L'única 448 de 2 cotxes sortint de Montsó cap a Lleida Pirineus (setembre 2008) El tren es retorça a la sortida de Montsó cap a Lleida al pas per les agulles (setembre 2008) Vies mirant cap a Selgua, Tardienta i Zaragoza (setembre 2008)\nUna altra vista de la sortida de Montsó cap a Zaragoza (setembre 2008) L'estació des de l'extrem de l'andana de la via 2 pel costat Zaragoza (setembre 2008) Les vies 1 i 2 de Montsó (setembre 2008) Detall de senyalització de tractament de residus d'adif (setembre 2008)\nLa 252-053 amb els nous colors de renfe encapçala el Talgo Unamuno (setembre 2008) Detall del "manso" del Talgo Unamuno Barcelona-Hendaia/Bilbao/Salamanca (setembre 2008) Un dels mansos insertats entre els cotxes del veterà Talgo III (setembre 2008) El tren "històric" estacionat a la via 2 de l'estació de Montsó-Riu Cinca (setembre 2008)\nFinal de la triple composició del carismàtic Talgo III (setembre 2008) Panell electrònic anunciant el Talgo Unamuno (setembre 2008) El cap d'estació camina per l'andana per donar la sortida al Talgo (setembre 2008) Cua del Talgo III sortint de Montsó direcció Zaragoza (setembre 2008)\ndirecció Lleida Índex línia FP1 direcció Tardienta/Zaragoza\n< Binèfar Selgua >


FRANQUISME A LA PLAÇA ISLANDIA (d’Espanya) | Assemblea de Pere Garau\nInicio > Eventos, Manifestaciones\t> FRANQUISME A LA PLAÇA ISLANDIA (d’Espanya)\nFRANQUISME A LA PLAÇA ISLANDIA (d’Espanya)\n13 mayo 2012 Pere Garau\nDesprés d’assistir a la manifestació de l’aniversari del 15M,\na les 12 de la nit érem trets d’un en un com a delinqüents de la Plaça Islàndia\nper part de la policia nacional i la local.\nHavíem decidit quedar a l’assemblea posterior a la manifestació i després hem volgut estar tranquil·lament a la Plaça. La policia ens rodejava però restaven inactius.\nSobre les 12 varen començar a sonar renous de motos de policia. Ens començarem a inquietar. Ells eren uns 40 o 50. Hi havia també furgons. Companys nostres avisaven que els policies s’estaven posant els cascs.\nLa vetlada se va espenyar. Dos policies s’acostaren per dir-nos que no ens permetran esser a la plaça i ens treuran d’un en un. Diuen que ho faran sense fer-nos mal.\nQue consti que no s’havia alçat cap tenda de campanya . Ens han tractat com a delinqüents quan realment no som més que ciutadans normals.\nAccions com aquestes no se poden fer a una societat que se considera democràtica i avançada. Hi ha molta gent en atur, ens volen llevar dos hospitals, ens retallen drets en educació i en en sanitat. Els mitjans de comunicació generalistes donen una imatge manipulada de la realitat, ens deprimeixen amb les seves noticies perquè no prenguem accions. Amb nosaltres hi havia una dona en cadira de rodes, minusvàlida. Ella ha perdut la feina en treball social, no té dret a una pensió, no té dret a l’atur, viu amb la seva mare i aviat a aquesta li acabarà la prestació. Tenim motius de fons per estar a la Plaça.\nConvocam per tot això una concentració a la Plaça Islàndia per avui diumenge dia 13 a les 12:00 hores del migdia en contesta pel desallotjament d’avui. També s’està convocant una altra a les 19:00h. Us pregam que acudiu i que en faceu màxima difusió.\nEn Jaume indignat\nAssemblea 1er aniversari del moviment 15M\nCategorías:Eventos, Manifestaciones Etiquetas: españa, franco, franquismo, islandia\nDos formas diferentes de atacar al 15-M El 12 de mayo volvemos a las plazas!


Punt i goal-average | Futfem.cat\nPartit interessant entre Sant Gabriel i Son Sardina, segon i tercer classificats de la Segona Divisió respectivament. Tots dos equips venien de puntuar: empat de les blaves contra l'Europa i victòria de les mallorquines contra el líder, l'Espanyol. Era per tant una oportunitat d'or per a l'equip català per distanciar-se del seu rival d'avui. Els tres punts han estat a punt de quedar-se a casa, però les visitants han rascat un empat a darrera hora.\nHa estat un duel igualat i molt agressiu. L'enfrontament s'ha disputat al camp del Besòs, ja que el temporal d'aquesta setmana va afectar la zona esportiva de l'estadi Ruiz Casado. Les locals s'han hagut d'adaptar a un camp diferent i a un rival que ha sortit amb força: «Era un camp més llarg i dur i ens hem hagut d'adaptar. Ens ha costat una mica. A més elles han presentat un futbol molt directe i dur que ens ha dificultat més el partit», ha comentat José González, tècnic del Sant Gabriel.\nEl primer equip a avisar ha estat el Son Sardina, que només començar ha disposat d'un llançament de falta que a punt ha estat d'acabar en gol. També ha desaprofitat un cara a cara amb la portera local, que ha tapat molt bé l'espai per a la rematada. Per la seva part, el Sant Gabriel ha tingut en Sara Serna la seva jugadora més perillosa. La davantera ha provat sort en un xut llunyà i en les centrades laterals de Malena, que avui han estat constants. Precisament la primera diana de l'enfrontament ha arribat en una acció així. Bona jugada col·lectiva i la centrada de Malena se l'ha introduït la visitant Suswe en la pròpia porteria. Ha estat un gol important, en el minut 42.\nLes catalanes han començat la segona part igual que han acabat la primera. El problema que ha tingut el Sant Gabriel és que no ha aprofitat les ocasions que ha tingut i ho ha acabat pagant. L'àrbitre, que ha permès bastant el contacte al llarg del partit, ha assenyalat una falta a favor del Son Sardina prop de l'àrea. Tania Sánchez s'ha encarregat d'executar-la amb un gran llançament a l'escaire impossible per a la portera local. Era el minut 83 i aquesta diana ha caigut com una gerra d'aigua freda, ja que la victòria del 'Santgra' estava molt a prop.\nJosé González ha reconegut que és un empat positiu tot i haver perdut dos punts a última hora: «Se'ns ha quedat una mica cara de pòquer perquè no hem sentenciat i ens han acabat empatant. Però tenint en compte que el Son Sardina és tercer i que aconseguim mantenir l'avantatge i, a més, guanyar el goal-average podem estar contents. Tot allò que sumi és benvingut». El tècnic ha volgut donar mèrit a l'empat i a la feina de l'equip: «Van terceres per alguna cosa. Ha estat un partit brusc i complicat i hem pogut treure un bon punt que ens manté en una bona posició. Podem retallar més i aprofitar millor les jornades, és evident, però anem pel bon camí».\nEtiquetes Sant Gabriel\tSon Sardina\tPrimera Nacional


IniciUn vessament molt perillós\nEl mercuri i la afectació a la salut\nEl mercuri és el metall més volàtil que hi ha. En un vessament, sense tenir en compte les mesures d’emergència a realitzar per treure’l, hi ha una part del contaminant que es queda al sòl, una altra que penetra al sòls i una altra que s’evapora. Com el mercuri és volàtil a temperatura ambient a Choropampa, succeeix que de dia s’evapora (mercuri volàtil) i de nit es condensa (mercuri líquid) i es diposita a terra. Això fa que el mercuri sigui un tòxic molt difícil de recuperar del medi ambient. La gent es troba permanentment exposada, augmentant les possibilitats d’afectació a la salut.\nEn el primer moment en el qual es va conèixer el vessament, no va haver cap actuació d’emergència per part de la empresa minera o els organismes de l’estat de forma directa i planificada segons els estàndards en cas de vessament de mercuri. Tot al contrari, es va incentivar econòmicament als camperols per recollir el mercuri sense cap mena de protecció. Tenint en compte les condicions de pobresa de les comunitats afectades, els deixaven en una situació molt vulnerable amb una la mala gestió de la informació per part de l’estat, al no explicar la toxicitat del mercuri i les precaucions a prendre, sinó que tampoc no es va informar a les primeres persones que estaven intoxicades de mercuri.\nDeu anys després, encara hi ha moltes persones afectades, especialment infants. La Direcció salut ambiental encara avui no es troba preparada per aquest tipus de vessaments: els centres de salut o hospitals propers no estan preparats per tractar les malalties, ni poden fer els anàlisis adients per diagnosticar-ho. Durant aquest temps la població ha emprès moltes demandes a la empresa minera amb judicis molt llargs, sense recompensar la vulneració de drets humans i afectació a la salut que han sofert.\nEtiquetes: L'aigua i la vida als Andes, Mediambient, Salut


La Cotorra de la Vall: Parlem de la rebaixa del valor cadastral aconseguida pel govern municipal\nParlem de la rebaixa del valor cadastral aconseguida pel govern municipal\nSol·licitud de l'alcaldia perquè en el 2014 s'aplique la rebaixa del coeficient\nEls pressupostos Generals de l’Estat 2014 regula el coeficient per calcular els valors cadastrals els pròxims anys: serà el 80% del valor cadastral actual. La repercussió primera en la butxaca serà que amb eixa baixada del 20% dels valors cadastrals ens estalviarem les pujades del rebut d’IBI previstes per al 2014, 2015 i 2016.\nPrimer benefici: el rebut no pujarà els pròxims anys. I això ja és un estalvi, perquè no pagarem les pujades previstes en el 2014, 2015 i 2016.\nI pensareu: ¿I no abaixarà el rebut per davall del valor enguany?. Ara per ara la resposta és clara: NO. I no es decisió de l’Ajuntament, sinó del Ministeri d’Hisenda que no vol que s’abaixe el rebut de l’IBI. I ho expliquem.\nEl Ministeri d’Hisenda del senyor Montoro (ministre del PP) ha acceptat la proposta de l’alcalde Jordi Joan i del seu govern: aplicar el 80% de baixa en els valors cadastrals. Però... tot seguit el ministeri ha canviat la formula de càlcul de l’IBI i així obliga als Ajuntaments a recaptar igual, com si no hagués abaixat els valors cadastrals.\nLa mesura del ministeri no beneficia als ciutadans i, sembla ser, s’ha pres perquè Ajuntaments com el de Tavernes complesquen els plans d’ajustos firmats. Considerem que la fòrmula de càlcul es canvia per la pròpia conveniència del Ministeri d’Hisenda: s’estalvia les queixes dels Ajuntaments a la seua falta d’ajudes als municipis, els parents pobres de l’Administració de l’Estat.\nI ho hem de dir: per a riure la valoració que fa el PP en el BIM de Tavernes, quan dóna les gràcies a Montoro per l’abaixada dels valors cadastrals, quan és una mesura sol·licitada, treballada i documentada per alcalde i el seu govern. ¡Si Montoro ni ho ha firmat ni sabrà on està Tavernes!. Ara això sí, el PP de Tavernes s’ha callat que el Ministeri d’Hisenda obliga a l’Ajuntament a que recapte igual.\nAvantatges d’aplicar la reducció del 80% dels valors cadastrals aconseguida pel govern de Jordi Joan:\n- Paralització de les pujades de l’IBI en el 2014, 2015 i 2016\n- Rebaixa en els valors de la declaració de la renda.\n- Rebaixa en l’impost de plusvàlues.\n- Rebaixa en l’impost de patrimoni\n- Més facilitats per obtindre ajudes de beques.\nComparativa, en valors reals de les cases, de la pujada de l'IBI en la passada legislatura i l'actual. Es demostra que el govern de Jordi Joan des del primer dia ha fet tots els esforços per baixar l'IBI aprovat pel PP en el 2006\nL’abaixada del rebut de l’IBI\nA pesar de tot el que hem dit i de la postura del Ministeri d’Hisenda que hem explicat, l’alcalde Jordi Joan ha manifestat en diverses vegades que és voluntat del govern municipal abaixar el rebut de l’IBI als veïns.\nI l’única manera, després de les directrius marcades pel Ministeri d’Hisenda, és disminuir el coeficient municipal. Els Ajuntaments poden aplicar un coeficient entre 1’1% i el 0’40 % al valor cadastral. El de Tavernes és del 0’48% i per tant el govern municipal ha de jugar entre eixe 0’48% actual i el 0’40 % mínim de la llei.\nLegalment és l’alcalde qui ha de fer la proposta al consistori i és el plenari qui ha d’aprovar-la. Queda clar que haurà de ser una rebaixa consensuada.\nI no només consensuada, sinó responsable que beneficie els veïns però que permeta a l’Ajuntament continuar prestant els serveis bàsics municipals com a mínim com fins ara. Ací caldrà vore quina serà la resposta de l’oposició.\nPerò d’això ja en tindrem temps a parlar.\nA que esperen per fer eixa rebaixa consensuada?\nPer què no s`ha fet abans?\nL'alcalde va reconeixer, en un article publicat en el Levante, que estem pagant una contribució injusta però ha mantingut dos anys coeficient en el 0,48 en lloc d'abaixar-lo per minorar l'efecte de la pujada dels valors cadastrals\n20 de des. 2013, 14:32:00\nEn la situació en que van deixar els "teus amics" l'Ajuntament saps massa bé que això era impossible. Això es parlar per parlar.\nUn alcalde demagog i populista i potser el que haguera fet el PP - ¿tu també?- seria això: baixar l'IBI, despatxar treballadors de l'Ajuntament, deixe sense pagar els proveïdors, com ja feia, i anar deixant mes negre i fondo el forat del deute.\nTu creus que si hagueren pogut abans no ho haurien fet? Tant badocs els creus als del govern actual per tirar-se pedres al seu teulat?\n20 de des. 2013, 16:56:00\nLa claretat es saber, millor dit poder saber. Que més els dona els que només volen enganyar que els articles com aquest de la Cotorra siga aclaridor. Els importa tan poc com saber la veritat. Volen ferir, i volen ferir els interesos locals , de la gent del poble. I això està clar, per baixar uns vint euros seiren capaços de deixar families sanceres a l'atur. I després demanar cistelles i misses per la pobra gent, que ells amb actuacions nefastes han produit. I que més els dona, seguiu que enganyat està el vostre benefici. No el meu ni de la gent normal de Tavernes.\n24 de des. 2013, 0:55:00\nHi ha unes coses que ni tinc clares:\nPodrà complir-se el pla d'ajust si l'IBI baixa en compte de pujar?\nFarà falta demanar permís al Ministeri pee baixar l'IBI?\n24 de des. 2013, 8:27:00\nDes del moment que es planteja l'abaixada.... No són tan badocs la gent del govern municipal i ho han demostrat en estos dos anys.\nPermís? Pensem que no perquè s'aplicaría la formula nova que s'ha tret el Ministeri d'Hisenda de la mànega, però com que el coeficient municipal es cosa de l'Ajuntament, es podria fer.\nUn altre tema és la "baralla" política, que ací caldrà vore fins on arriba la responsabilitat del PP com autors de la fallida economica municipal, perquè segur que exigiran arribar fins el 0'40% encara que això supose una recaptació MENYS DE VORA 2 milions (o potser mes) per a les arques municipals i enfonsar mes les arques municipals i deixar mes pobres els serveis municipals, i més en els temps que, no ja els que corren i passa l'economia de l'Ajuntament, sino el que li s'espera a l'Ajuntament amb eixe 2'4 milions de l'aparcament a pagar gracies al PP i a eixos més que segurs una altra milionada per la piscina també gracies al PP.\nPer això diguem al final que ja en parlarem.\nTemps haurà d'explicar-ho tot\n24 de des. 2013, 10:12:00


En cada vers que has entès: De cinc en cinc\nRepte Poètic Visual 221\nLes petges sobre la neu,\ncom la cal·ligrafia\nen el paper.\nMans que pugen,\nque volen engrapar,\nque volen entendre\nel per què d'aquesta fredor\nSílvia 20 de juliol de 2012, a les 11:31\nAmb la petja és fon un tros de gel, com amb les lletres impreses sobre el paper. Engrapar la fredor, molt ben trobat, Helena!\nHelena Bonals 20 de juliol de 2012, a les 11:39\nNo deixes res per verd, Sílvia! Ni per gelat!\nVicent Llémena i Jambet 20 de juliol de 2012, a les 11:45\nPer a mi, i aquest comentari et semblarà molt surealista, el cinc és el número de la solitud, del ramat, a partir de cinc hi ha líder en un grup, i els líders són els homes freds, normalment, els que no tenen o tenen pocs sentiments i jo hi he estat un però dels calents per la qual cosa mai no he pogut ser-ho del tot, perquè em traeix l'inconscient que els veritables líders no tenen, els homes freds.\nI dic de la solitud perquè sempre m'he trobat a soles amb més de quatre persones, i ajuntant aquest comentari amb els de l'altre poema, dir-te que sempre he estat davant d'un líder un antilíder per allò del complex d'Èdip i la identificació contra la figura paterna, el Pare, Déu, l'autoritat que sempre m'ha acompanyat per haver nascut no ja mort el Pare sinó quan encara hi vivia.\nI petjades en la neu... bonica refexió per a dir: Qui i què són eixos que ens governen? tot un misteri.\nHelena Bonals 20 de juliol de 2012, a les 11:52\namb això del cinc estaria dient que avancem d'aprovat en aprovat fins que aconseguim l'excel·lència.\nEls eixos que ens governen serien ben amagats sota la neu!\nVicent Llémena i Jambet 20 de juliol de 2012, a les 11:47\nNo havia acabat:\nsempre he estat a soles davant...\nAnònim 21 de juliol de 2012, a les 18:26\nHas d'anar a votar els tres poemes que més t'agradin, tens temps fins demà diumenge a les 15:00h\nHelena Bonals 21 de juliol de 2012, a les 18:46\nHelena, no sé com va per votar!\nJoana 22 de juliol de 2012, a les 17:38\nLes mans en la neeu simbolitzen a la perfecció la recerca dels motius oels quals no entenem el fred que ens envolta. Res com palpar-lo per a fer-te una idea, res com intentar esbrinar els motius que el fan posible per intentar evitar-lo\nHelena Bonals 22 de juliol de 2012, a les 17:48\nComprendre és perdonar, comprendre és començar a poder canviar el que no ens agrada.


Y el cielo, ¿qué dice?: enero 2009\nAquesta ha estat avui la ratxa màxima de vent que ha enregistrat avui l'Estació Meteorològica Automàtica d'Òdena, i que es pot consultar a la pàgina web del Servei Meteorològic de Catalunya.\nY aquesta gràfica, mostra l'evolució de la velocitat del vent i també la seva direcció. En aquest cas, veiem com la direcció ha estat de ponent gairebé durant tot el dia, i la velocitat ha tingut el seu punt màxim, entre les 8 i les 9 del matí.\nTot aquesta ventada, ha estat provocada per una profundíssima depressió situada al sud de França, que a Catalunya ha deixat algunes precipitacions al nord, pero sobretot molt vent a causa del important gradient baromètric:\nA hores d'ara ja a anat a menys. Encara pot bufar el vent aquesta nit i demà de forma moderada, pero res a veure amb el temporal d'avui que, malauradament deixa moltes destrosses (teules i telulades que han caigut, també antenes de televisió, vidres trencats...), així com cases, carrers, i poblaciones senceres sense llum.\nPublicado por Nuriyoko en 11:01 1 comentario:\nEtiquetas: ciclogénesis explosiva, datos, viento


Ramon Montserrat Martínez | Memòries de l'Àrea Metropolitana de Barcelona\nDe Joaquín Ripollés, David\nDe Vilalta, Enric\nDíaz, Rosa Maria\nRAMON MONTSERRAT MARTÍNEZ\nPresident de la Comissió Jordiada\nLa Jordiada és una festa de cultura popular tradicional catalana que se celebra anualment des del 1993 pels volts de Sant Jordi, al Parc de Can Mercader, a Cornellà de Llobregat. Enguany ha celebrat la seva XXVI edició amb activitats per a tots els públics en un ambient festiu. Com el seu nom indica, la Jordiada aglutina “Jordi” i “diada” en una sola paraula.\nRamon Montserrat Martínez és el president de la Comissió Jordiada des de fa poc temps, però en coneix molt bé el funcionament perquè ha treballat molts anys al Departament de Cultura de l’Ajuntament de Cornellà. Parlem amb ell sobre el que significa aquesta gran festa de la primavera que és la Jordiada.\nCom va néixer la Comissió Jordiada?\nLa Comissió Jordiada va néixer davant de la necessitat d’organitzar un seguit d’activitats entorn de Sant Jordi a Cornellà. No existia des de l’Ajuntament —ni tampoc tradicionalment des de cap col·lectiu— un programa d’activitats per celebrar aquesta festivitat tan associada al foment de la lectura i de reivindicació de la cultura popular catalana. Aleshores, una sèrie d’entitats —originàriament set o vuit— van decidir organitzar-se per engegar un programa d’actes que celebrés Sant Jordi de manera popular i participativa. Aquest és el naixement de la comissió ara fa 26 anys. De fet, l’equip impulsor hi ha estat present fins a l’any passat. En aquests 26 anys, la Jordiada ha anat evolucionant amb diferents propostes i ha arribat amb molt bona salut fins al dia d’avui.\nCom va arribar a ser president de la comissió?\nAquesta ha estat la meva primera Jordiada com a president de la comissió, però jo ja en formava part des del Patronat Cultural i Recreatiu, una de les entitats que integra la comissió. Cada entitat aporta un delegat i, en aquest cas, era jo. En una de les assemblees que se celebren periòdicament, el president de llavors —Salvador Montell— va plantejar que havia arribat el moment de fer un pas al costat. Cal afegir que, professionalment, jo també hi he estat vinculat perquè he treballat des de sempre al Departament de Cultura de l’Ajuntament de Cornellà. Així doncs, podem dir que era una de les persones que tenia prou coneixement pel que fa al funcionament intern de la comissió i es va aprovar que me’n fes càrrec. Ara bé, com diu el nom, és una feina comissionada totalment; la gent que forma part de la junta de la comissió és la que pren les decisions i, en aquest sentit, com a moltes altres entitats, el fet presidencial és més aviat simbòlic.\nQuantes entitats formen part de la comissió actualment? Tenen algun element en comú?\nAvui dia hi ha 25 entitats que conformen de manera oficial la Comissió Jordiada. Després n’hi ha d’altres que, tot i no tenir entre els seus objectius la celebració de Sant Jordi, hi col·laboren d’alguna manera o una altra. En aquest cas, estem parlant d’unes 8 entitats més.\nSón entitats de la més diversa índole; per exemple, tenim des del Consorci per a la Normalització Lingüística o la Xarxa de Biblioteques fins als Castellers de Cornellà o entitats històriques com l’Orfeó Catalònia o la Societat Coral La Unió, és a dir, és una amalgama molt diversa d’entitats petites i grans, però que ens uneix aquest objectiu comú: convertir la celebració de Sant Jordi en una festa grossa de ciutat.\nQuines activitats se celebren durant la Jordiada?\nDe fet, les activitats que perviuen actualment són aquelles que han anat reeixint amb els anys. La idea sempre ha estat posar en relleu per la diada de Sant Jordi el foment de la lectura. Hi ha entitats, com ara Òmnium Cultural o la Xarxa de Biblioteques, que organitzen diferents activitats en aquest sentit. I després hi ha totes les entitats que tenen més a veure amb manifestacions de cultura popular i tradicional.\nCadascuna de les entitats aporta allò que sap fer o organitza accions que serien més transversals, com el concert de música folk o l’històric concert de jazz, que funciona molt bé i que fa l’Orfeó Catalonia. Tot plegat conforma un programa que aplega una vintena d’activitats i que s’estén des dels dies previs de Sant Jordi i que, en molts casos, s’allarga fins a la Festa Major de Cornellà, pel Corpus. Sempre mirem que hi hagi alguna activitat de caràcter musical, alguna de caràcter escènic, unes quantes literàries i\nd’altres més diverses; totes elles vinculades a la llengua i cultura catalanes.\nL’espai central on se celebra la gran festa —la festa que aglutina totes aquestes entitats i on es fan la majoria d’activitats— és el Parc de Can Mercader. S’arrenca de bon matí amb una cercavila i després comencen les ballades de sardanes, els concerts, les corals, les caramelles, els castellers fent exhibicions, grups d’animació infantil, activitats esportives (bitlles, rocòdrom…); cap al migdia, es fa el dinar popular i, a la tarda, es continua amb les activitats fins al vespre, que és quan s’acaba la festa amb l’actuació dels diables i un castell de focs d’artifici.\nQuins són els reptes de la comissió de cara al futur?\nPer a properes Jordiades, hem de pensar en públics més joves, que són els que garantiran que d’aquí a 25 anys es pugui seguir celebrant aquesta festa. Moltes de les entitats de cultura popular —tret de les més dinàmiques, com els diables o els castellers— tenen certs problemes de relleu generacional; per tant, de manera inherent, la Jordiada també en alguns aspectes necessita renovar la massa social que tiri endavant i participi en aquest projecte. Enguany, per exemple, hem posat en marxa la Jordiada a Peu de Plaça, pensant en un públic més familiar i que s’ha celebrat el diumenge anterior a la Jordiada; s’han organitzat tot un seguit d’activitats al carrer, de fira artesanal i d’actuacions pensades per a les famílies. No deixem d’obrir la porta a buscar espais nous pensant precisament en aquest públic familiar.\nQuina importància té la Jordiada dins de la programació cultural de Cornellà?\nMolta. Podríem definir-la com la Festa Major de la Primavera, que inaugura el calendari festiu a la ciutat. Pel volum d’entitats que hi participen i la quantitat de gent que mobilitza, podríem dir que la Jordiada és un dels moments culturals clau de Cornellà.\nI el 3QUEM també forma part de la Jordiada? En què consisteix?\nSí i tant. El 3QUEM és una gimcana de descoberta i coneixement de racons de la ciutat que es fa en parelles. És un dels actes històrics, centrals i, a més a més, molt entranyable de la Jordiada. De fet, l’organitzador d’aquesta activitat, en Florenci Vila, és un dels històrics de la festa, que coneix molt bé la ciutat. El que ens proposa cada any és un recorregut sorpresa fet de proves de coneixement i de descoberta de Cornellà, des de reconèixer elements del patrimoni local fins a descobrir racons perduts. Se celebra en diumenge i dura tot el matí fins a l’hora de dinar.\nCreu que la Jordiada fa créixer el sentiment de pertinença a Cornellà?\nSí. La Jordiada busca aquesta projecció cap a la ciutat. En aquest sentit, promou la cohesió social i el sentiment de pertinença, sens dubte. La Jordiada, de fet, neix en un moment en què Cornellà està en plena transformació (estaven a punt d’inaugurar-se la Fira i l’Auditori), però ja té un teixit associatiu molt ric i divers. Es donaven les condicions perquè un projecte d’aquestes característiques hi aparegués. A banda d’això, al darrere també hi havia un Ajuntament que, més enllà de les qüestions de manteniment, de seguretat, d’espai públic i de gestió de ciutat, també va apostar per totes aquestes activitats culturals, però —repeteixo— això va ser així perquè ja hi havia un teixit previ i persones molt involucrades que demostraven que eren garants de poder rebre aquests recursos de l’administració i de transformar-los en accions d’interès general pensades per al comú de la ciutadania. Per tot això la Jordiada va arrencar i ho va fer amb bon peu des del principi.\n“Als seus inicis, molts creien que la Jordiada havia nascut morta, però ja hem superat la 25a edició. En una ciutat amb tanta immigració com Cornellà, treure al carrer la cultura tradicional i fer-la inclusiva ajuda a crear vincles”.\n“La Jordiada no només serveix per difondre la cultura popular, també és un espai on els membres de les diferents colles ens podem conèixer i interactuar. És una manera molt diferent de relacionar-se i conèixer persones de tot tipus”.\n“Em motiva poder mostrar a tothom quina és la cultura tradicional i popular del nostre país. És una cosa molt nostra i realment bonica de viure des de dins. Quan estàs actuant veus com la gent és feliç i gaudeix amb el que fas”.\n“Al costat d’altres entitats, els castellers vam ser artífexs de la Jordiada. Any rere any ha estat un èxit i hem treballat per continuar superant-nos. Aquesta festa és símbol de la vitalitat de les entitats de cultura popular a la ciutat”.\n“Des de la Unió Excursionista explotem el nostre vessant cultural en actes com la Jordiada, que és punt de trobada entre totes les entitats i una manera excel·lent d’acostar la nostra feina a tots els veïns i veïnes”.\n“La Jordiada neix en un moment en què la cultura popular catalana no era tan present a Cornellà. La Societat Musical la Unió hi participa quasi des del principi, aportant el nostre saber fer i tarannà amb activitats musicals”.\n“El que fa especial la Jordiada és el fet de recuperar els costums dels pobles en una ciutat tan postindustrial com és Cornellà. D’alguna manera, ens posa en contacte amb els nostres orígens, part indestriable de la nostra identitat”.\n“La Jordiada es crea el mateix any de la fundació dels Castellers de Cornellà, de manera que en molt poc temps es va revolucionar el panorama de la cultura a la ciutat. És la nostra manera de donar pes a les tradicions populars catalanes”.


Coloured People - White Summer - Escena Familiar\n06 / 08 / 19 a les 21:00 h · Masia Mas Gelabert, Pals\nColoured People – White Summer\nCom es veurien les coses d’un sol color? Aquests personatges ho són; són monocromàtics, d’un color sòlid, cridaner. Imagineu-vos un grup d’estàtues o de maniquís que prenen vida… l’expectació que causen és máxima. Creen confussió a l’estar inmòbils i sorpresa al posar-se en moviment. Destaquen entre la multitud, que se sent intrigada i atreta cap a aquests personatges curiosos, observadors i de reaccions inesperades.


El Cineclub de la Seu projecta 'Comandant Arian ' - FÒRUM.ad\nEl 21/05/19 11:22\nEl Cineclub la Seu d’Urgell, en col·laboració amb Endavant, projectarà dimecres 22 de maig a les 20,30h a la sala 2 de cinemes Guiu Comandant Arian de la directora reusenca Alba Sotorra, que presentarà el film i conduirà el debat posterior.\nA les planures àrides de la Síria rural, la comandant Arian, de trenta anys, lidera el seu batalló de dones en lluita contra Estat Islàmic. Per a ella, l’enfrontament armat és l’únic camí per emancipar-se d’una societat profundament patriarcal. Alba Sotorra documenta l’alliberament de la ciutat de Kobane i mostra la realitat de la vida a la línia de front.\nDesprés de l’esclat de la guerra a Síria, un grup de dones de la resistència kurda va formar les Unitats de Protecció de les Dones de YPJ. Arian, qui de molt jove havia presenciat el salvatge tracte que rebien les víctimes de la violència sexual, dirigeix una d’aquestes unitats i dedica la seva vida a la derrota del Daesh. A mesura que el YPJ es troba més a prop del seu objectiu, Arian fa tot el possible perquè les seves companyes descobreixin el veritable sentit de la seva lluita: la llibertat per a la pròxima generació de dones. El documental explora íntimament les motivacions rere la seva lluita desesperada.\nNotícia Anterior: Ferida una menor d’edat en un accident entre tres vehicles\nSegüent Notícia: El Grup Parlamentari Demòcrata presenta els membres de la Comissió Permanent


Can jubany - Planta Baixa # # #\nMolt feliç i agraït de què l'esforç i dedicació fet per tot l'equip Jubany sigui reconegut com a essencial durant la pandèmia. Hem posat tota la nostra força i voluntat en aquests dos nous projectes que ens feien tanta il·lusió; Jubany A Casa i Les Croquetes del Nandu. Gràcies a tots, hem treballat com mai, a seguir família!\nI moltes gràcies a Planta Baixa per invitar-me, m'ho he passat d'allò més bé!!


Espanya registra 1.326 morts per coronavirus i gairebé 25.000 contagiats\nLes morts a Espanya per coronavirus s'eleven a 1.326 i els casos de contagis arriben als 24.926, segons les dades facilitades aquest dissabte pel Ministeri de Sanitat.\nEls recuperats de la infecció arriben als 2.125 casos. Fa 24 hores, divendres al migdia, els casos de coronavirus a Espanya se situaven en 19.980 casos amb 1.002 morts.\nA més, en la Comunitat de Madrid hi ha un total de 804 morts a causa del coronavirus i 767 persones han estat ingressades en l'UCI.\nCatalunya és la segona comunitat autònoma que més casos de coronavirus ha remès, ja que ha registrat 4.203 positius i 122 morts fins a aquest dissabte al matí, amb 150 persones donades d'alta i 298 ingressats en l'UCI.\nAixí mateix, el País Basc, ha registrat 1.725 casos i 85 morts; Andalusia, 1.515 casos i 40 morts; Castella i Lleó, 1.466 casos i 55 morts; Castella-la Manxa, 1.423 casos i 84 morts; Comunitat Valenciana, 1.363 casos i 50 morts; Galícia, 739 casos i 9 morts; Navarra, 664 casos i 9 morts; La Rioja, 564 casos i 15 morts; Astúries, 486 casos i 5 morts; Aragó, 424 casos i 22 morts; Extremadura, 354 casos i 12 morts; Canàries, 348 casos i 7 morts; Balears, 246 casos i 4 morts; Murcia, 240 casos i 1 morts; Cantàbria, 215 casos i 2 morts; Melilla, 25 casos i cap mort; i Ceuta, 5 casos i cap mort.\nDesprés de l'entrada en vigor de l'estat d'alarma decretat per a contenir l'expansió del coronavirus, el Ministeri de Sanitat comunica l'actualització de les seves dades una vegada al dia, entorn de les 12.00 hores.


La fiscalía havia demanat aquest matí i de forma urgent la suspensió del tercer grau aplicat als presos polítics. I en una interlucotòria la jutgessa de guardia de la presó de Lledoners ha fet cas de la demanda del ministeri públic i ha tombat les resolucions de les juntes de tractament que concedien aquest tracte als líders sobiranistes.\nD’aquesta forma, Oriol Juqueras, Raül Romeva, Joaquim Forn, Carme Forcadell, Jordi Sànchez i Jordi Cuixart queden privats novamemt del règim de semi-llibertat al que havien accedit el passat 14 de juliol.\nPer altra banda, la fiscalía encara està estudiant si presenta el mateix recurs contra els ex consellers Jordi Turull, Josep Rull i Dolors Bassa.\nAra el TSJC ha infirmat que les advocacies dels presos poden presentar un nou recurs enfront la decissió cautelar de la jutgessa, tot en un termini de tres dies.\nSens dubte, la decissió de la fiscalía primer, i de la justícia immediatament després, és un nou atac de l’ofensiva reaccionaria d’ençà l’u d’octubre, no només contra els líders sobiranistes presos, sino contra el moviment independentista en el seu conjunt i les aspiracions democràtiques pel dret a decidir del poble català.\nFiscalia / Catalunya / Presos polítics / Règim del ’78 / Poder Judicial / Societat


XINEUA VINS Respecte i Humilitat: d’agost 2016\nContinuem un dia més, i com cada any per les màgiques terres empordaneses, sense deixar de gaudir ni un sol moment de la família i de tot el que ens envolta, passejades per la platja, excursions per les fantàstiques cales de la costa brava, bronzejats espectaculars a la sorra, i el que més ens agrada per sobre de tot..., la gastronomia de la zona. Aquest cop ens quedem a sopar per Palamós, i com cada any no podem faltar a la nostra cita amb la Fàbrica del Gel, un cop més aquí estem, junts tots tres en una taula rodona per compartir el que més ens agrada, les nostres vides i quelcom més....\nSalut i Espelt!!\nCupatge de Garnatxa i Carinyena amb una criança de 12 mesos en bótes de roure francès i posteriorment 3 mesos en dipòsits d'inox per acabar reposant 12 mesos més en ampolla.\nA la vista color cirera fosc amb el rivet violaci, de capa mitja-alta amb llàgrima lenta i abundant que ens tinta lleugerament la copa, net i brillant.\nEl nas desprèn foscor, però a mesura que respira ens dóna molta complexitat aromàtica, destaca la fruita negra madura, nabius, móres, cireres, mediterrani, herbes aromàtiques com el llorer i romaní, espècies, pebre i quelcom de vainilla, apareixen les notes minerals de grafit i els agradables torrats, cacau i cafè, quelcom mentolat.\nA la boca és un vi potent i intens, molt ampli, equilibrat, amb un punt càlid ben compensat per la seva bona acidesa, tanins sedosos molt agradables, post gust a fruita negra madura, torrats fins i vainilla, de bona persistència i final llarg amb notes mentolades.\nUn vi potent, profund, de molta amplitud i llaminer, un vi de l'Empordà.\nPublicat per Iban Cuberes a 23.8.16 Cap comentari:\nEL DIA DE L'ORADA.\nDesprés de quinze dies gastronòmicament molt intensos, vam decidir fer una petita escapada a s'Agaró, i dedicar un dia al relaxant món de la pesca. Evidentment això no vol dir que vam deixar de gaudir d'algun bon àpat durant els dies que vàrem estar a Villa Trampix. L'idea era pescar el primer plat del sopar i rematar-ho amb una bona mitjana de vedella de Girona i així anar a dormir ben lleugerets. Doncs la veritat és que la jornada no podia haver anat millor, ja que un dels companys de pesca, el més principiant, va tenir la gran sort de pescar l'orada salvatge més maca que he vist mai, i el gran Esteve, també conegut com a wonder boy, va ser el triomfador de la jornada al pescar dos fantàstics llobarros amb arpó. Després d'aquest dia tant exitós toca la recompensa a la taula i com sempre acompanyats per bons vins.\nSalut i visca la tita!!\nAPPELLATION MARGAUX CONTRÔLÉE - BORDEAUX\nCeller Chateau Prieuré-Lichine.\nCupatge de Cabernet Sauvignon, Merlot i Petit Verdot amb una criança de 16 mesos en bótes de roure francès.\nA la vista color robí amb tons granats i rivet rosat, de capa mitja i amb una abundant llàgrima lenta, net i brillant.\nAl nas és embruixador, intens i de gran complexitat, la fruita molt present, notes de cireres, nabius i groselles en confitura, agradables notes de tabac aromatitzat, especiat, vainilla, clau, pebre, mentolat, mineral amb notes de carbó i de terra mullada, i un agradable record de refresc de cola, fons amb notes dels fins torrats.\nA la boca ens tornen el conjunt d'aromes trobats al nas, entrada de gran finor, sedós, ampli i envoltant, estructurat, manté una bona acidesa que li aporta un punt de frescor final, tanins evolucionats de tacte vellutat i molt fins, de molta persistència i amb un final molt llarg amb notes minerals i mentolades.\nL'ESTARTIT 2016 /2\nHa estat veure l'ampolla i automàticament pensar en la meva infància, i tot el que va significar per a mi aquest collons d'abella.\nEn un indret multicolor va néixer una abella sota el sol, i va ser molt famosa al lloc per la seva alegria i bondat. I a la petita abella li van posar Maia, la entremaliada i dolça abella Maia. Maia vola sense parar en el seu món sense maldat. No hi ha cap problema que no solucioni Maia, la entremaliada i dolça Maia, Maia jo t'estimo Maia, vine i parla'ns de tu.\nUff! quasi ploro d'emoció!\nUn dia rodó, hem menjat i begut de p.... mare en un entorn fantàstic i taral.lejant la Maia.\nSalut i Treixadura!\nCeller Coto de Gomariz.\nMonovarietal de Treixadura amb una criança de 7 mesos en dipòsits d'inox.\nA la vista bonic color groc palla brillant amb reflexes daurats, de bona untuositat, amb fina llàgrima, net i brillant.\nAl nas és expressiu però sense excessos, molt varietal, aromes nets de la fruita blanca madura, records cítrics, llima, records florals i notes salines sobre un fons amb records minerals.\nA la boca és un vi suau, agradable, fresc, bona combinació de la dolçor de la fruita blanca i la seva bona acidesa, untuós en boca sense ser glicèric, llaminer i fàcil de beure. Un vi divertit i sense complicacions, com el seu nom.\nDivertit i alegre.\nEl preu a botiga uns 8-9 euros, al restaurant uns 14 euros.\nPublicat per Iban Cuberes a 4.8.16 Cap comentari:\nPALAMÓS 2016 /1\nDesprés de mesos i mesos esperant aquest moment, per fi unes vacances ben merescudes, i el cert és que hem de gaudir intensament cada minut, perquè tal com vénen se'n van. Però millor no pensar en això, ara toca festa grossa i un vinet no pot faltar. Arranquem les nostres humils vacances a Palamós amb un Albariño de las Rías Baixas del celler empordanès Perelada.\nSom-hi i que no pari!\nMonovarietal d'Albariño amb una criança de 6 mesos en dipòsits d'inox amb les mares.\nA la vista color groc palla brillant amb els típics reflexes verdosos clar, untuós, amb formació de fina llàgrima, net i brillant.\nAl nas és força expressiu i amb bona intensitat, aromes de la fruita blanca com la pera, quelcom cítric, subtils notes salines i molt floral, rosa i gessamí, subtil fons molt fi amb notes de fleca.\nA la boca és untuós, de sensació sedosa, molt floral i afruitat, fresc, amb una molt bona acidesa, ben combinada amb les notes salines, de persistència mitjana amb notes anisades i amargues i final llarg.\nComercial però interessant.\nEl preu a botiga uns 10 euros, al restaurant 14 euros.


L'Estat abona 105 milions d'euros en prestacions a més de 34.000 lleidatans afectats per ERTO\nActualitzada 14/12/2021 a les 17:52\nEls treballadors acollits a l'octubre a expedients de regulació temporal d'ocupació a Lleida eren 1.845\nEl subdelegat del govern espanyol a Lleida, José Crespín, amb la directora del SEPE a Lleida, Mari Carmen Zapater.\n© El subdelegat del govern espanyol a Lleida, José Crespín, amb la directora del SEPE a Lleida, Mari Carmen Zapater.\nSubdelegació del Govern espanyol a Lleida.\nEl Servei Públic d'Ocupació Estatal (SEPE) ha tramitat expedients de regulació temporal d'ocupació (ERTO) que han afectat 34.759 lleidatans entre l'abril del 2020 i l'octubre d'aquest any. Aquestes prestacions extraordinàries de suport a empreses i treballadors impulsades pel govern espanyol per reactivar l'activitat econòmica arran de la pandèmia de la covid-19 s'han traduït en aquest període en una nòmina de prestacions ERTO a la demarcació de Lleida per un import de 105 milions d'euros. El maig del 2020 va ser el mes amb més lleidatans en situació d'ERTO, amb un total de 27.948 persones, xifra que posteriorment s'ha anat reduint. Els treballadors acollits a ERTO aquest octubre a Lleida eren 1.845, segons les dades del SEPE.\nEl subdelegat del govern de l'Estat a Lleida, José Crespín, ha destacat "el ferm compromís del govern d'Espanya per acompanyar empreses i treballadors en els moments més durs del trasbals econòmic que ha representat la pandèmia en l'economia del país". En aquest sentit, ha assenyalat que l'import abonat en les prestacions ERTO "demostren l'abast d'aquest escut social activat per protegir el teixit empresarial de molts sectors productius i els seus treballadors i incentivar, d'aquesta manera, la recuperació de l'activitat econòmica".\nLes set oficines del SEPE a la demarcació de Lleida (Lleida, Balaguer, Tàrrega, Vielha, la Seu d'Urgell, Tremp i Solsona) han estat operatives en tot aquest període amb un augment significatiu de la tramitació telemàtica dels expedients. Aquest any, aquestes set oficines hauran tramitat un total de 111.000 expedients entre els que destaquen, per exemple, les prestacions d'atur, els ERTO i les pròrrogues dels ERTO. Aquest volum d'expedients és un 116% superior al nombre d'expedients tramitats el 2019. Crespín ha detallat aquestes dades després de reunir-se aquest dimarts amb la directora del SEPE a Lleida, Mari Carmen Zapater.


José Vicente Andreu: “A Albuixech hi ha qualitat de vida” - El Meridiano de L'Horta\nJosé Vicente Andreu: “A Albuixech hi ha qualitat de vida”\nPregunta: Està content amb el govern de Pedro Sánchez?, en què pot afectar el canvi de govern a Albuixech?\nRespuesta: Sí, molt content amb el nou govern. A Albuixech sobretot en l’àmbit estatal el que ens afecta és el projecte del corredor Mediterrani, l’AVE.\nManarà l’Ajuntament un escrit al nou Ministre de Foment perquè no passe l’AVE per l’horta?\nJo sempre ho he demanat. A José Luis Ábalos el convidaré a vindre a Albuixech. Opine que els projectes d’infraestructures s’han de fer sobre el terreny, no des d’un despatx.\nA un any d’eleccions quin balanç fa de la legislatura? i com va el compliment del programa electoral?\nÉs la meua tercera legislatura. La primera va ser per a projectar, la segona i la tercera legislatura per a executar. En aquests tres anys hem engegat l’Observatori Astronòmic. Estava en desús i ja està en funcionament. S’han fet diverses visites pilot, i ara ja estem organitzant-nos per a promocionar l’Observatori, tant per als col·legis com per a grups. També estem arreglant els carrers.\nQuina és la situació econòmica de l’Ajuntament?\nL’Ajuntament està molt sanejat i amb el superàvit que tenim, volem comprar uns terrenys per a fer un nou col·legi. L’Ajuntament comprarà els terrenys i la Conselleria d’Educació farà l’obra. Quan el nou col·legi estiga fet el que farem serà reconvertir la zona del col·legi vell en un nou espai. Farem un pavelló cobert i mantindrem l’edifici del xalet per a ús de les entitats esportives o les associacions del municipi.\nPorta com a alcalde més d’11 anys, de quina decisió o projecte és la que està més satisfet?\nEstic satisfet que Albuixech siga un poble on hi ha qualitat de vida. Nosaltres ens hem dedicat a treballar molt els serveis socials. Tenim ajudes de naixement de 500 euros, beques Erasmus d’1.500 euros, la piscina és gratuïta, a tots els alumnes fins a segon de batxiller donem de 150 a 180 euros d’ajuda per a material escolar… Hem invertit molt perquè els veïns tinguen qualitat de vida, que al final, aquesta és la meta de qualsevol alcalde.\nAlgun projecte que li agradaria deixar canalitzat abans d’acabar la legislatura?\nM’agradaria abans que acabe la legislatura adquirir els terrenys per al nou col·legi.\nSobre la regeneració de la platja, alguna novetat?\nVam anar l’alcalde de Massalfassar i jo a Costes a demanar la regeneració de la platja. Recentment ens hem reunit també amb els alcaldes d’Albalat i Foios. Anem a cercar fórmules per a regenerar les nostres platges, potser a través de la Unió Europea.\nLa regeneració de la platja és una reclamació que portes molts anys darrere d’ella…\nSí, és una batalla meua des de fa onze anys que sóc alcalde. Cada any vaig a Costes a reclamar la recuperació de la platja. No m’agradaria morir-me sense veure que Albuixech recuperara la seua costa, i igual que reivindique la platja d’Albuixech també reivindique Mauella i Tauladella. Sembla mentida que en el segle XXI encara hagen, com en el Feudalisme, zones de València com Mauella o Tauladella. L’Ajuntament d’Albuixech dóna tots els serveis als veïns de Mauella i no té sentit que mig carrer siga de València i l’atre mig d’Albuixech, són coses que no haurien d’existir.\nI ha parlat d’açò amb l’Ajuntament de València?\nJoan Ribó i jo som vells coneguts, ell va ser molts anys professor en l’Institut de Meliana. Jo ja ho vaig reivindicar a Rita Barberá i també li ho he comentat a Ribó. El que deuria ser és que Mauella fóra com un barri més d’Albuixech.\nÉs també president de la Mancomunitat, principals projectes d’aquesta legislatura?\nEns trobem una Mancomunitat on els programes informàtics eren pirates i l’aigua estava connectada a la xarxa sense comptador. Nosaltres hem solucionat aquestes coses i, a més, hem engegat els plans d’igualtat, hem ampliat serveis socials, col·laborem amb la gossera, hem comprat màquines granadores noves i a poc a poc renovarem la flota d’aquestes. Jo sóc partidari de mancomunar serveis.\nEs presentarà a les pròximes eleccions?\nEra una cosa que estava plantejant-m’ho, estic molt a gust, però m’ho estava plantejant per l’edat, però sí, em tornaré a presentar.\nQuina afició té l’alcalde d’Albuixech?\nM’agrada molt caminar. Els dies que puc camine deu quilòmetres, Albuixech-Meliana, una hora i 50 minuts. Intente anar cada dia.\nTags: Albuixech pepe andreu


La Generalitat aconsegueix colar a Brussel·les les seues reivindicacions sobre els corredors ferroviaris - Diari La Veu\nEscriba el número 438402\nEl Comité de les Regions tindrà en compte la importància dels corredors Cantàbric i Mediterrani així com la necessitat d'acabar amb els colls de botella que es produeixen en les àrees urbanes, com és el cas de València. Aquest ha sigut el resultat d'un dels punts del 131é Ple del Comité de les Regions, dedicat al dictamen 'Connectar Europa' ('Connecting Europe Facility'), que ha sigut presentat per Isabelle Bourdineau.\nEl president de la Generalitat, Ximo Puig, ha participat aquest dimecres el ple com a representant de la delegació espanyola. A més, el president valencià ha presentat unes esmenes al document original, que han sigut assumides per Bourdineau i que, per tant, no ha fet falta votar-les per separat. D'aquesta manera, Puig ha colat a Brussel·les reivindicacions del País Valencià sobre el corredor Mediterrani i el Cantàbric-Mediterrani. De fet, el president ha assenyalat que el que vol "és estar present en tots els debats que puguen introduir algun tipus d'aportació a la consolidació de la connectivitat" del territori valencià.\nPuig ha incidit en la importància del corredor Cantàbric –que unirà Saragossa amb València, passant per Terol– i Mediterrani, que ha titllat de "fonamentals" per als valencians. D'altra banda, ha posat en valor també la connexió Madrid-València, "que s'havia quedat absent en la proposta espanyola de xarxes transeuropees". Finalment, Puig ha assenyalat la importància de la connexió entre l'Atlàntic i el Mediterrani amb la unió de València i Lisboa, "que és el corredor més ràpid d'interés estratègic", ja que al Comité de les Regions s'ha parlat també de plantejar la connectivitat "per raons estratègiques de caràcter militar". A més de les reivindicacions dels corredors, l'esmena inclou que es tinguen en compte els colls de botella que hi ha en aquestos moments als corredors, sobretot els de les àrees urbanes.\nTot i que l'esmena ha sigut ben rebuda al Comité de les Regions, aquest és un òrgan consultiu els dictamens del qual no són d'obligatori compliment. És per això que Puig ha remarcat que el mes que ve tornarà a insistir davant del ple del Parlament Europeu, ja que es produirà la votació respecte a la redefinició dels corredors. "Però, estic content que la ponent haja acceptat les nostres esmenes; estem un poc més a prop de la consolidació del que són les nostres propostes tant al Cantàbric-Mediterrani com en la connexió València-Lisboa", ha celebrat el president.\nEscriba el número 272047


L'averia ha durat gairebé 24 hores\nUn tractor es va emportar ahir un pal del servei telefònic i part del cablejat a Sant Ramon. Sortosament, no es va haver de lamentar cap ferit però a conseqüència de l'accident, els veïns de cinc pobles de la Segarra (Sant Ramon, Torà, Ivorra, Viver i Guspí) han estat gairebé 24 hores sense servei de telèfon ni Internet.\nEls fets es van produir divendres a la tarda a l'entrada de la localitat per la carretera de Cervera. Per causes que es desconeixen, al tractor se li hauria aixecat el remolc i s'hauria emportat un pal del servei telefònic, part del cablejat així com un fanal i part del cablejat de la llum del carrer.\nOperaris han treballat durant tot el matí d'aquest dissabte per resoldre l'averia.


El catedràtic d'Economia, que era l'únic candidat, prendrà possessió el 21 de maig\n05.05.2021 - 17:11\nActualització: 05.05.2021 - 19:11\nOriol Amat, catedràtic d’Economia Financera i Comptabilitat, ha estat escollit nou rector de la UPF després d’obtenir el 65% de vots favorables. La Junta Electoral el proclamarà com a candidat electe el 12 de maig mentre que la presa de possessió està prevista el dia 21 d’aquest mateix mes. Així, substituirà en el càrrec a Jaume Casals, catedràtic de Filosofia, que ha estat rector els darrers vuit anys. Segons ha informat la UPF, Amat -que era l’únic candidat- ha obtingut el 65% de vots favorables (1.756) respecte el total de vots emesos (2.706). La participació global ha estat baixa, ja que s’ha situat en el 18,28%, però ha estat alta entre el professorat permanent, sector electoral que ha registrat una participació del 72,23%.\nPer sectors de la comunitat universitària, Oriol Amat ha obtingut el suport majoritari en tots ells. Destaca especialment el suport rebut del professorat, amb una forquilla d’entre el 63 i el 81%, i el personal d’administració i serveis, amb un 77,21%. Els estudiants, tant de grau com de màster i doctorat, l’han votat amb percentatges entre el 55 i el 58%.\nProfessor d’ençà del 1992\nAmat és doctor en Ciències Econòmiques (UAB) i Llicenciat i MBA en Administració i Direcció d’Empreses (ESADE) i és professor a la UPF des del 1992. A la UPF ha estat, entre altres, degà de la UPF Barcelona School of Management (2018-2021).\nTambé ha col·laborat amb el Col·legi d’Economistes de Catalunya, del qual és degà; la Cambra de Comerç de Barcelona, PIMEC o el grup de treball Catalunya 2022, que dissenya l’estratègia post covid.


Octubres | Quadern | EL PAÍS\nImatges de quan 600.000 valencians van eixir al carrer "units per l'Estatut"\n08 oct 2014 - 18:31 UTC\nAmb el cercador d’Internet has de passar unes quantes pàgines per a trobar, tan sols dos dies abans, la programació del dia 9 d’octubre a València. Això sí, en la primera ix l’actuació de Raphael i la venda d’entrades. No és per molestar, però si busques programació de la Mercè o de Sant Jordi, de Barcelona, la tens mesos abans. Cal dir que també ixen curses, concursos, paelles, normalment fora de la ciutat de València. I l’entrada dels moros i cristians, també a la mateixa ciutat. Producte de la famosa "política de alianzas"? És a dir: expulsar els moros i, uns segles després, desfilar amb ells com si no haguera passat res. Tampoc està malament: la pompa de les marxes de moros i cristians, sobretot si qui està al càrrec dels timbals s’hi esforça, sempre toca una fibra ancestral entre els oients.\nDe sobte recordes que en algun racó de les prestatgeries de casa ha d’estar una separata antiga d’un diari (potser el Levante) que conservares. Efectivament. Un quadern amb fotografies en blanc i negre, excepte la portada, on es pot llegir: "9 d’octubre. Units per l’estatut. 600.000 valencians". Impossible saber de quin any. No du cap referència editorial, tret d’alguns noms de fotògrafs, redactors i coordinadors i la impressió feta a Godella. Ha de ser de l’any 1977. Entre altres coses perquè es fa referència a l’atemptat feixista contra Miquel Grau a Alacant, que va morir dies després.\nLes fotos són realment impressionants. Una gentada que va omplir els carrers de la ciutat, molta gent vinguda d’altres llocs del País Valencià. Destaquen els comentaristes: ple de senyeres on no es veia més blau que el del cel. A les Torres de Serrans, dos parlaments: un d’Antonio Cuenca i un altre d’Alberto García Esteve, que va demanar l’amnistia política total i un indult ampli per als presos comuns. Improvisant una muixeranga o castell, segons la mirada al nord o al sud de l’Ebre, uns joves clavaven un rètol nou a sobre de l’antic que deia: "Plaça dels Furs". Una fotografia que recorda, ara, una altra a la plaça de l’Ajuntament durant els dies de la primavera valenciana. Crits de "Volem Estatut" i uns quants, pocs, del que seria després la tabarra: "No som catalans", que van ser ofegats a la manera valenciana amb el càntic unitari del: "Visca el pa, visca el vi, visca la mare que ens ha parit".\nUna mostra de la pèrdua de la por de molts anys. Del re-descobriment del poble com a poble. És evident que el mes d’octubre va lligat també a uns altres esdeveniments històrics. Sense anar molt lluny, la Revolució Russa; però, com que el calendari és diferent, mai no hem arribat a localitzar-la exactament. Coses que passen quan les coses no acaben de definir-se.\nAmb la separata encara a les mans, deixes volar els records i la imaginació i et ve la pregunta al cap: qui va tindre més por en veure tot allò? Els de "No som catalans" o qui ja tenia la perspectiva de governar des d’aquestes reivindicacions?


Apunt Menorca 25N: les activitats programades a Maó | Apunt Menorca\n25N: les activitats programades a Maó\n25/11/2021 fins al 15/12/2021\nCom tots els anys, l’Ajuntament de Maó ha programat un seguit d’activitats coincidint amb el 25N.\nL’Àrea d’Igualtat de l’Ajuntament de Maó ha presentat el programa d’activitats que ha dissenyat amb motiu del Dia internacional de l’eliminació de la violència contra les dones, que se celebra el 25 de novembre.\nEl mateix dijous tindrà lloc l’acte institucional, amb la lectura del manifest i l’encesa de llums de l’edifici consistorial, que anirà seguit d’un minut de silenci per a les víctimes de la violència masclista i 5 minuts de renou.\nEl programa del 25N a Maó\nEl programa d’enguany es desplegarà entre els dies 25 de novembre i 16 de desembre i inclou activitats diverses com xerrades, taules rodones i de sensibilització, exposicions, tallers o una performance-denúncia. Consulta el programa complet del 25N a Maó.\nUn dels actes més destacats, el mateix dia 25 a les 20 hores, és la conferència «La violència sobre la dona: una visió de la realitat a Menorca», que pronunciarà Victòria Coll a la sala d’actes de l’Ateneu de Maó.\nDos dies després, dissabte 27, també se celebraran una sèrie d’actes a Ses Moreres, entre les quals s’inclouen la lectura del manifest a càrrec de la Fundació per a Persones amb Discapacitat i la lectura dels noms de les dones assassinades enguany per la violència masclista.\nMés endavant, el 16 de desembre, hi haurà la presentació de l’estudi realitzat per Metges del Món: «Situació de la prostitució i el tràfic de persones per a l’explotació sexual al municipi de Maó». Aquest acte serà a la sala d’audiències del Claustre del Carme.\nAquestes són només algunes de les activitats que trobareu durant aquests dies amb motiu del 25N. Per a més informació, consulteu el programa complet amb motiu del 25N.


Codorníu anuncia un ERO per a més d'un 10% de la plantilla nou mesos després de canviar de mans | NacióDigital\nCodorníu anuncia un ERO per a més d'un 10% de la plantilla nou mesos després de canviar de mans\nEl fons d'inversió nord-americà Carlyle va adquirir l'empres el juny de l'any passat\nper NacióDigital, 12 de març de 2019 a les 12:17 |\nEl grup Codorníu Raventós ha anunciat un Expedient de Regulació d'Ocupació (ERO) per a 79 treballadors, més d'un 10% de la seva plantilla total. L'ERO arriba només nou mesos que el fons d'inversió nord-americà Carlyle adquirís l'empresa als propietaris tradicionals, les diferents branques de la família Raventós.\nEn un comunicat emès aquest dimarts, Codorníu ha detallat que aquest ERO afectarà més una quarantena empleats del centre de Sant Sadurní d'Anoia, 26 de les oficines d'Esplugues i 10 del celler Raimat. A més, ha anunciat també el trasllat de les oficines del grup d'Esplugues a Sant Sadurní.\nEl grup vinícola ha assegurat que "realitzarà aquesta reestructuració de forma socialment responsable" i que oferirà un pla de prejubilacions i programes d'acompanyaments per als empleats afectats per la mesura. Codorníu afegeix que ha posat en marxa un pla estratègic global a cinc anys que vol "recuperar el creixement històric" de la companyia guanyant eficiència i donant solidesa a les àrees del negoci de més valor.\nSobre el trasllat de les oficines, ho ha justificat per "aprofitar les sinergies de tots els departaments per aconseguir una visió transversal del negoci, agilitzar la presa de decisions i potenciar el treball en equip".\nLes dues mesures les ha anunciat "per tal de focalitzar els recursos en l'adequació del negoci i en el creixement i construcció de les marques de més valor".\nCodorníu ja va dur a terme un ERO el 2017 que va afectar 71 treballadors. Aleshores, el motiu va ser el tancament de diverses línies de producció que elaboraven per a tercers.\nEconomia, Carlyle, Codorníu Raventós, Codorníu, ERO, grup Codorníu Raventós


El Diari de l'Avi Salmó: 05/09/2010 - Fuglefjella -\nAquest matí m'ha sonat l'alarma del mòbil a les 10:30h i no hi havia ningú llevat encara! No ho entenc perquè almenys dues persones van anar a dormir abans de les 23h ahir xDD Total, que m'he aixecat sense fer massa soroll i he començat a llegir a veure si la Meagan no s'adormia :P Tot just començar, s'ha llevat :) Així que en principi, el temps semblava potable i hem dit de fer l'excursió, genial! La Lorna també s'ha llevat i s'apuntava, ja teníem guia (tot i que no té pèrdua jeje). Amb tot això, l'Anna, que ha dormit al llit del menjador (jo no hagués pogut entre la llum i el soroll que fèiem ahir xD), s'ha llevat i s'ha pensat si venia o no. En principi ha dit que sí, però després s'ho ha repensat perquè volia tornar dora a casa i aprofitar la tarda.\nTotal, que cap a les 11h i poc hem sortit amb una fina pluja mentre atravessavem la tundra molla, fangosa i baixa xD Just al arribar al peu de la vall que ens havia de portar a dalt, ens hem trobat rens pasturant. Un d'ells estava perdent o mudant part de la cornamenta i se li vèia vermella! Faltava remuntar la vall rocosa, així que ha tocat anar amunt i mes amunt fins que al acostar-nos a Flugefjellet, la pluja ha començat a convertir-se en neu :) La Lorna estava emocionada amb els flocs de neu i les seves formes. M'ha fet alguna foto amb neu al cabell (com que és negre es veu bé el contrast) xD\nPerò el millor encara estava per arribar, al avançar per la plana de dalt la muntanya, hem topat amb una familia completa de rens que pasturava sobre un paisatge nevat, era preciós! Hem estat fent fotos i els hem rodejat, perquè al tenir una cria, eren més espantadíssos. Després hem seguit caminant fins al final de la plana per trobar la caixa negra. Hi havia força boira i no hi havia vistes, però en un dia clar ha de ser genial! Almenys no fèia massa fred, i continuava nevant però poquet. La caixa estava a dalt d'un turonet, així que he pujat el primer i els he deixat les xocolatines a dins de la caixa com a premi jeje. Després, hem decidit fer el descans a dalt, i hem prés xocolata i cafés com si fóssin mojitos de pinya colada (amb palleta jaja).\nDesprés d'algunes fotos divertides, hem retornat pel mateix camí i hem estat fent guerra de neu, ja que la neu pols no fa mal xD De cop ens hem tornat a trobar la familia de rens i aquest cop han fugit cap a dalt del turó, mentre nosaltres seguíem en línia recta. Al arribar a la vall rocosa, ha tornat la pluja fina i estava molt fangós i relliscós. Fins i tot he fet un parell de mini-caigudes però sense arribar a caure, ja que aprofitant els reflexos sempre reboto i quedo dret xD S'han estat enfotent de mi dient-me que havia d'anar a les classes de ball amb aquests moviments secrets xD Al arribar a Bjorndalen, hi havia els dos rens que pasturaven tranquilament encara. Hem caminat sobre la tundra fangosa fins la cabana, i al arribar, estava tot recollit i net, i la gent a punt de marxar. Ens han deixat 5 minuts per fer la bossa i així ens podíem enxufar als cotxes de tornada! Jo he posat totes les meves coses a pinyón a la motxilla i a casa ja ho endreçaré després de la rentadora xDD\nHem creuat el riu fins als cotxes, i ens hem repartit entre un suzuki petit (on han entrat 5 persones i 2 gossos) i una furgoneta on hem anat 3 persones. Estava plovent, així que millor si ningú havia d'anar a fora amb les motxilles :P M'han deixat a la UNIS i he esperat a l'altre cotxe custodiant les motxilles de tothom! Com que estava plovent força, i la Meagan i la Lorna estaven cansadetes, hem agafat un taxi fins Nybyen (30 NOK cada un...3,5 euros aprox.). M'he quedat a berenar a la seva cuina, i després de parlar una estona, he baixat a la meva barraca. Tocava posar rentadora (estava buida) mentre baixava les fotos a l'ordiandor i em posava al dia amb les notícies. A més, he vist que Espanya va guanyar i jugarà els quarts de final contra Sèrbia.\nM'he preparat el sopar calent i he estat parlant amb la Mari i el seu nòvio Per. Després de rentar els plats, he anat a l'habitació. A fora continuava plovisquejant i ara ja es fa fosc de veritat (o gairebé), així que toca descansar per començar bé la setmana, ja que tot i que no noto excessivament cansades les cames, les espatlles i les cuixes comencen a despertar :) Espero que demà no vagin a més!\nBona nit, he gaudit d'un cap de setmana completíssim!\nPublicado por The Grandfather Salmon en 18:28


BIOCOM: "Tots haurem de passar la covid per ser immunes"\nAlonso (BIOCOM): “Tots haurem de passar la covid per aconseguir ser immunes a les properes variants”\nEn una entrevista al 'bàsics' Sergio Alonso, investigador del grup de recerca BIOCOM-SC UPC, ha negat que el virus s'afebleixi: "El que es fa fort és el nostre sistema immune"\nBàsics | dimecres, 22 de juny del 2022, a les 22.20\n“El primer cas de covid el tindrà tothom. La fi de la malaltia passarà per la immunitat natural. La passarem tots”. Amb aquest missatge l’investigador Sergio Alonso, del grup de Biologia Computacional i Sistemes Complexes de la UPC (BIOCOM-SC UPC), ha volgut treure ferro a l’augment de casos de les darreres setmanes . Això sí, en una entrevista al programa ‘bàsics’ de betevé, Alonso també ha insistit en la necessitat de protegir els vulnerables i de què “la malaltia t’agafi vacunat”. Perquè, si bé la vacuna no evita contraure la covid, “sí que et guareix de les formes més greus”.\nCovid a Catalunya, última hora: els casos notificats pugen un 15 % l’última setmana\nÚltimes notícies del coronavirus a Catalunya i Barcelona, avui: dades covid, casos, quarta dosi de la vacuna covid, restriccions, certificat i tot sobre la pandèmia\nA les portes d’una altra onada de la covid\nSegons Alonso, no és descartable que estiguem a les portes d’una altra onada. “Possiblement sí hi haurà molts casos; la qüestió és si aquest augment es reflectirà a les UCI“. De moment, les urgències mantenen una ocupació baixa i estable. Sobre quin és el motiu que explica la proliferació de casos, la hipòtesi amb què treballa el BIOCOM és l’entrada de la subvariant BA.5, que està reinfectant “persones que van contagiar-se en l’anterior onada i no es van posar la tercera dosi”.\nAra bé, l’investigador recorda que el sistema immune “té memòria que has passat la malaltia i que t’has vacunat. Pots agafar el virus però no una simptomatologia greu”.\nLa vacuna als vulnerables, clau\nSergio Alonso creu que la societat ha d’acostumar-se a la reinfecció, de la mateixa manera que any rere any hi ha casos de grip i refredats: “És important que tothom l’agafi. Hem de protegir els vulnerables, però serà pràcticament impossible que no la passin. Per això és tan important la vacuna”.\nUna vacunació que, recorda, només estan reforçant els grups de més edat: “Els joves que porten dues dosis i que han passat la malaltia potser no cal insistir en més vacunes. Però això millor que ho digui Salut”, ha opinat.\nFa dos dies que hi ha més de 1.500 hospitalitzats per covid a Catalunya, 220 ingressats més en una setmana\nEls petards de la nit de Sant Joan poden provocar una pèrdua auditiva de fins al 50 %\nS’incendia un autobús a la plaça d’Europa de l’Hospitalet i el fum es veu des de Barcelona\nLa treballadora de TMB que ha ajudat al part al metro de Barcelona: “Ha sigut espectacular”\nOn estarà prohibit tirar petards per Sant Joan 2022 a Catalunya?\nLa torre del Rellotge, un dels primers fars de la península, celebra 250 anys\nTMB instal·larà tres punts lila al metro per primera vegada coincidint amb la revetlla de Sant Joan


El Club de Futbol Lloret va millorant les sensacions de mica en mica | Nova Ràdio Lloret\nEl Club de Futbol Lloret va millorant les sensacions de mica en mica\nImatge: El Lloret (esquerra) en el partit contra el Sant Feliu | Font: CB TV\nArxiu de so: Fran Chamizo\nEl Club de Futbol Lloret segueix endavant amb la seva pretemporada i aquest cap de setmana va disputar dos partits amistosos de preparació. El primer encontre es va jugar divendres, al camp del Malgrat, i els homes d’Albert Batllosera es van imposar per un marcador de 0-1, gràcies a una diana de Marc Àvila.\nTot i que no va ser un partit gaire destacat dels lloretencs, van poder obtenir el triomf i deixar la seva porteria a zero. Les sensacions van ser millors l’endemà, en el partit que els va enfrontar al Guíxols i que va acabar amb empat a 1, amb un gol de Marc Vilà.\nUn moment del partit contra el Sant Feliu de Guíxols (CB TV)\nUn dels migcampistes de l’equip, Fran Chamizo, considera que el Lloret no va oferir una bona versió a Malgrat, però assegura que la imatge a Sant Feliu de Guíxols va ser molt diferent i positiva.\nL’equip segueix treballant els conceptes que vol implantar el tècnic, Albert Batllosera, quan només queden tres setmanes per a l’inici de la competició oficial a la Primera Catalana.\nEl proper cap de setmana, el Lloret tornarà a comptar amb una doble cita per seguir agafant el to físic i tàctic necessari per afrontar amb garanties la competició oficial.\nAquest divendres, l’equip jugarà un triangular amb el Guíxols i el Juvenil de Divisió d’Honor del Girona. Serà a partir de les set de la tarda, en el Camp Municipal d’Esports de Lloret. L’endemà, els homes d’Albert Batllosera es desplaçaran a Tossa de Mar per jugar el Torneig Selva Marítima, que els enfrontarà al Blanes i al Tossa.\nPas endavant destacat per fer realitat el camí de ronda entre Lloret i Fenals\nEs compleix el pronòstic: Marc Muniesa ha signat amb l’Al-Arabi fins al juny del 2021


RAC1.cat t’avança en exclusiva alguns detalls del nou llibre de Jordi Basté\nEl director de El Món a RAC1 publica una nova novel·la escrita a quatre mans amb el dramaturg Marc Artigau\nJordi Basté i el dramaturg i col·laborador d''El món a RAC1' Marc Artigau, autors del llibre 'Un home cau' i ‘Els Coloms de la Boqueria’ // ACN-Pere Francesch\nActualitzada el 20-06-2018 14:02\nJordi Basté presenta un nou llibre, una nova novel·la escrita a quatre mans amb el dramaturg Marc Artigau que es titula “Els coloms de la Boqueria”. Es tracta d’un nou cas del detectiu barceloní Albert Martínez que sortirà a la venda 13 setembre editat, en català, per Rosa dels Vents.\nSi al primer llibre de Basté i Artigau l’acció transcorria, principalment, al Port Olímpic i Gràcia, en aquesta segona història del detectiu privat els escenaris principals seran el Mercat de la Boqueria i el Teatre Romea. La imatge de la Boqueria, precisament, és la que il·lustrarà la portada del llibre que RAC1.cat us avança.\nEl mercat de la Boqueria és protagonista en la portada del nou llibre de Jordi Basté i Marc Artigau\nS’amplia la ruta de restaurants\nTambé s’ha confirmat que Martínez manté dues de les característiques que el van fer popular el 2017: l’investigador barcelonès continua sent un bon gastrònom i seductor. Així doncs, amb la lectura de la novel·la Jordi Basté ens guiarà i en alguns casos descobrirà, una llarga llista de restaurants.\nD’altra banda, aquest dijous 21 de juny també es posarà a la venda ‘Un home cau’ en edició de butxaca tant en català com en castellà.


llibres i revistes – Página 2 – Biblioteca Caterina Figueras\nEtiqueta: llibres i revistes\nPublicado el 10 diciembre, 2010 18 mayo, 2020 adminDeja un comentarioPublicada en Recursos digitals, Sin categoría\nLa web recomanada d’aquest mes és la del programa de televisió espanyola, Imprescindibles. Una sèrie de documentals sobre els personatges més destacats de la cultura espanyola del segle XX que s’emet cada setmana a La 2 de TVE i a RTVE.es. De moment ha retratat als seus documentals al poeta Jaime Gil de Biedma, al […]\nPublicado el 13 agosto, 2010 18 mayo, 2020 adminDeja un comentarioPublicada en Recursos digitals\nL’MLC conté més de mig miler de fragments d’obres literàries, acompanyats d’un important contingut multimèdia: fotografies, vídeos i locucions dels textos amb veus tant reconegudes com les de Pere Arquillué, Carles Sales, Rosa Cadafalch o Mercè Managuerra. L’MLC t’ofereix la possibilitat de recórrer rutes literàries, tant virtuals com practicables. En el primer cas, es tracta […]\nPublicado el 1 enero, 2010 18 mayo, 2020 adminDeja un comentarioPublicada en Recursos digitals\nSIDA STUDI, l’ONG creada l’any 1987 a Barcelona que treballa en la capacitació de les persones per prevenir el VIH/sida i per reduir l’impacte individual i social del virus en un marc de respecte als Drets Humans, ofereix una selecció d’enllaços per categories.


La premsa espanyola aprofita l’Open Arms per atacar un Sánchez “en funcions”\nEl president del govern espanyol, Pedro Sánchez, ha ofert, finalment, els ports espanyols. Primer va ser el d’Algesires, i ràpidament li van ploure les crítiques per no haver consultat prèviament la decisió amb el govern andalús. Però no només. Sánchez va oferir el port més allunyat de tota la costa espanyola per a l’Open Arms. Un Open Arms que fa dies que denuncia que la situació a bord del vaixell és desesperant.\nAixí ho veu, precisament, La Razón, que recull el fet que el president en funcions hagi ofert el port més allunyat per a l’embarcació. Això sí, remarca el fet que Sánchez ja es troba en campanya. “Sánchez, en campanya: ofereix a l’’Open Arms’ el port més pròxim”. Dins, el rotatiu afirma que la vicepresidenta del govern espanyol, Carmen Calvo, ja hauria parlat per telèfon amb la presidenta de Balears, Francina Armengol. A més a més, remarca el gir “sorpresa” de l’Executiu de Pedro Sánchez en política migratòria a cop de tuit. “Des del parc de Doñana, on gaudeix de les seves vacances en família, va escriure un tuit on informava que havia donat instruccions perquè el port l’Algesires” permetés el desembarcament dels migrants.\nEn aquesta mateixa línia es mou l’ABC. “Una altra bandada de Sánchez”, titula el rotatiu. I es fa ressò de la “rectificació” de la postura oficial. Això sí, aprofita per remarcar que el líder del PP, Pablo Casado està en desacord amb el canvi d’opinió i afegeix que el president andalús, Juanma Moreno, acusa ara al president en funcions de “menysprear” Andalusia.\nEl Mundo també aprofita l’Open Arms per abraonar-se contra el president espanyol. “Les bandades de Sánchez agreugen el caos en la crisi de l’Open Arms”. A banda, ressalta també que Sánchez va oferir, com a primera opció, el port més allunyat de tot l’Estat. Al seu torn, El País també remarca el "gest" de Sánchez i la resposta de l’ONG catalana, que veu inviable realitzar un viatge de tants dies i reclama atacar amb urgència a Itàlia.\nPer altra banda, els diaris editats a Catalunya, també recullen a les seves portades la crítica situació en la que es troba l’Open Arms. "Sánchez ofereix els ports de Palma i Maó però l’Open Arms insisteix en Itàlia", titula La Vanguardia. També detalla que l’ONG ha demanat del desembarcament urgent a Lampedusa o un nou altre vaixell. “Agonia interminable a bord de l’Open Arms”, titula El Períodico, que remarca que Salvini viola la seva pròpia Constitució i també els tractats internacionals.\nL’Ara també recull en portada que l’ONG veu inviable el viatge que allargaria encara més el patiment dels migrants sota el títol Sánchez obre els ports a l’Open Arms. També hi ha espai pel tema del dia El 40% dels agents de la Guàrdia Urbana estan de vacances. Segons informa el rotatiu, fa trenta anys que tenen blindats per conveni els mesos de juliol i agost.\nFinalment, El Punt Avui, que també subratlla que l’Open Arms rebutja viatjar a Algesires, i opta per "La legislatura de Marchena" com a tema del dia. El diari constata que el jutge amb què el PP controlava el Suprem “pel darrere” fa trontollar Pedro Sánchez “en moments clau” i insisteix en què la data del judici matava els pressupostos i agita la investidura i el fantasma d’unes noves eleccions.\nCRISI HUMANITÀRIA Open Arms demana desembarcar a Lampedusa o que Espanya li proporcioni un altre vaixell El Nacional\nCRISI HUMANITÀRIA El govern espanyol ofereix ara a l'Open Arms desembarcar en "el port espanyol més proper" El Nacional


Polièster eixuga no-teixits - notícies - Hangzhou U-draps mercaderia Co, Ltd\nLa no teixit utilitzat per a la producció de polièster eixuga és: no està teixida per un fil únic, teixit junts, però les fibres s'adhereixen directament junts per mitjans físics, així que quan vostè aconsegueix quan ens atenim a la seva roba, trobareu que no és un fil d'arrel. No-teixits de trencar amb el principi de tèxtil tradicional i té un procés curt, velocitat de producció, alt rendiment, baix cost, es pot utilitzar com draps de polièster producció de fabricants de primeres matèries i altres característiques.\nNo-teixit (també conegut com no teixides), és una nova generació de materials respectuosos, impermeable, transpirable, flexible, no-combustió, tòxics no-irritant, ric colors i així successivament. Polièster tovalloletes és àmpliament utilitzat en el substrat de producte. El material si es col loquen en l'exterior per la descomposició natural de la seva vida més llarga de només 90 dies, situada a l'habitació dins de 5 anys de descomposició, crema no tòxic, de mal gust i sense cap material llegat, que no contamina el medi ambient, el resultant respecte al medi ambient adequat el rentat i altres objectes. Utilitza rodanxes d'alt perfil, fibres curtes o filaments i formar nous productes de fibra amb una estructura planars, suau i transpirable, format per diversos web formant mètodes i tècniques de consolidació.\nTé les característiques del flux de procés curt, alt rendiment, baix cost i ràpida de varietat canvi, gran varietat de matèries primeres i altres característiques, les teles no teixides segons els diferents processos de producció es pot dividir en:\n1. no-teixits, nom anglès nonweaven, traduïda també com a no-teixits. És un teixit i la formació de la tela, però el tèxtil curta fibra o el filament orientació o suport de l'atzar, la formació de l'estructura de fibra i llavors ús mètodes mecànics, tèrmics o químic com reforç des. Simplement parlant: no està teixida per un fil únic, nus, junts, però la fibra directament mitjançant el mètode físic de vinculació junts, així que quan vostè aconsegueix la seva roba en el nom enganxós, es troba, no és una arrel del fil.\n2. no fabricats, mentre el material és fibra, inclosa la fibra de polièster, fibra de polipropilè, fibra de vidre, fibra de carboni i fibra natural (com la fibra de cotó reciclat, fibra de lli, cànem, jute i sisal, etc.) i així successivament.\n3. no-teixits mètodes de producció són més, però bàsicament incloent-hi matèria prima preparació, xarxa, xarxa reforç, acabat i rodar en cinc processos de producció. Preparació de matèries primeres, incloent-hi l'obertura de fibra, barreja, impureses, proveïment d'agent i l'agent antiestàtic, és necessari assegurar la qualitat del procés de preparació de xarxa. La xarxa és l'etapa de formació de la web de fibra, que és una de les mesures de tractament importants per a la producció de no-teixits. La qualitat de la xarxa afecta directament el rendiment i ús de la no-teixits. Mètode de malles de no-teixits és principalment sec, humit, polímer extrusió mètode tres. Reforçar la web és un procés important per fer la web amb una certa força i formant una estructura no-teixits. Té un efecte decisiu en la qualitat del producte. En l'actualitat, els mètodes de reforç comunament utilitzats són reforç mecànic, químic reforç i embarassada amb reforç. El procés d'acabat inclou assecat, cocció, acabant, creació, començament, revestiment, apilament, tintura, impressió, tall, etc. La finalitat és millorar el rendiment del producte final, afegint la bellesa. Finalment, la no-teixits són enrotllat quan sigui necessari\nUn parell de: Mare per al nadó comprar suaus tovalloletes viscosa ha de prestar atenció a què?\nSegüent: Polièster eixuga les perspectives de desenvolupament


[ANUNCI] LLIGA GIRONINA DE MODERN 2018\nPau Canadell Noticias 01/01/2018 0 Comment\nJa feia un bon temps que no llegieu res nou per aquí... Aprofitant la trancissió d'any en la que ens trobem, l'equip de Magic Girona (aquest cop acompanyat de noves cares), inicia un nou projecte que esperem sigui del vostre agrat.\nAquest cop, deixem el format Legacy de banda per a centrar-nos de ple en el Modern, format que es troba actualment en auge i compta amb el suport d'un gran nombre de jugadors. L'objectiu d'aquesta nova edició de l'antiga LGM, doncs, és doble: d'una banda, donar resposta a l'estat actual del Magic a Girona i voltants, per a intentar rebifar-lo i, per altra banda, crear i mantenir una comunitat estable i familiar sense deixar de banda la sana competitivitat que caracteritzava les anteriors edicions de la lliga.\nA continuació us deixem les bases de la nova lliga, així com el cartell de la primera jornada d'aquesta. Si teniu qualsevol pregunta o dubte, podeu deixar aquí mateix el vostre comentari o enviar WhatsApp al número que apareix al cartell. Ens veiem a les taules! ;)\n1. LA NOVA LGM\nLa nova LGM és la nova edició de la ja retirada “Lliga Gironina de Modern”, renovada amb un funcionament i plantejament diferent a l’anterior edició. Organitzada per jugadors de Girona en col·laboració de la botiga “Zeppelin un Món de Jocs”, i per a tothom qui vulgui assistir-hi, la LGM intenta donar resposta a la demanda actual de Magic a la ciutat de Girona i voltants, adoptant un entorn de joc familiar però sense deixar de banda la faceta competitiva del joc en forma de lliga.\nLa seu dels tornejos de la LGLM serà la botiga “Zeppelin un món de Jocs” de Girona, ubicada a la Plaça Santa Sussanna de la mateixa.\n2. TORNEJOS I ESTRUCTURA DE LLIGA\nLa LGM és una lliga oberta a qualsevol jugador que vulgui assistir-hi, ja sigui veterà o novell.\nEl preu d'inscripció serà de 8€.\nEl format principal de la lliga serà, tal com el seu mateix nom indica, el Modern.\nLa duració de la LGM 2017 serà de mig any, conformant-se de 5 tornejos de modern més la gran final.\nLa classificació de la lliga s’anirà actualitzant corresponentment després de cada torneig. Se sumaràn, doncs, els punts aconseguits de cada jugador al torneig a l’acabar aquest.\nLes bonificacions atorgades als jugadors que arribin al top seràn les següents:\nFer top 8\n1 punt extra\nFer top 4\n2 punts extra\nFer top 2 (finalista)\n4 punts extra\nGuanyar el torneig\n6 punts extra\nTots els tornejos seràn dissabtes, i s’anunciaràn via web i xarxes socials amb la màxima antel·lació possible.\nLes inscripcions dels tornejos de s’iniciaràn a les 9:30, iniciant el torneig a les 10:00 i fins que s’hagin acabat les rondes i repartit els premis.\nTots els tornejos seràn organitzats a nom de la botiga Zeppelin . Tots els tornejos, per tant, seràn sancionats i reportats al final de l’event amb el Wizards Event Reporter, comptabilitzant els seus punts per als “planeswalker points” i de temporada corresponents.\nSerà obligatòria la llista de baralla (decklist) per a tots els jugadors, ja sigui mitjançant paper o via web. El motiu d’això és doble: evitar possibles trampes, i penjar les llistes al web posteriorment al torneig.\nEl decklist es lliurarà prèviament a l’inici de la primera ronda.\nLes rondes del torneig, així com l’estructura del top, aniràn directament lligats al nombre de jugadors d’aquest i duraràn sempre 50 minuts. L’esquema que se seguirà és l’estàndar dels tornejos suïssos:\nLa gran final serà format “Power8”: reunirà en un torneig els 8 millors jugadors de la lliga al cap de l’any per a disputar-se el títol de campió anual. Aquest format implica un “tots contra tots”: s’iniciarà amb un Booster Draft de la col·lecció més recent amb duració de 3 rondes, per pasar posteriorment a 4 rondes de Modern. Els dos jugadors amb més punts a l’acabar les rondes de suís es disputaràn el títol en una final, en el format que no hagin jugat prèviament (o amb el que els dos jugadors acordin, de mutu acord).\nLa raó per la qual s’inclou un booster draft a la final és la de trencar amb la monotonía de fer 7 rondes del mateix format, proporcionant una experiencia variada i a la vegada competitiva als jugadors del Power8.\nCom a punt anecdòtic, les finals seràn gravades amb càmara i pujades posteriorment al canal de la lliga de YouTube “MagicGirona”.\nSeguint el punt anterior, un cop acabades les rondes del suïs, se seleccionarà una baralla a criteri dels organitzadors i, si el jugador hi accedeix, podrà ser gravat explicant la seva baralla (el que es coneix com un deck tech). El “brewer of the tournament” tindrà de cada torneig tindrà un petit obsequi.\nEl preu d’inscripció dels tornejos serà de 8€.\nEl 75% de cada inscripció (6€) anirà destinada als premis del mateix torneig, mentre que el 25% restant (2€) serà acumulada per a la gran final.\nEls premis seràn sempre en material sellat de botiga.\nEs donarà un 120% del total de la recaudació en premis.\nLa organització de la lliga és totalment sense lucre. Per tant, tot el que es recauda va a premis.\nLa gran final, al tractar-se d’un torneig de caràcter invitacional, no tindrà preu d’inscripció. Els seus premis finals aniràn lligats a la quantitat acumulada durant els tornejos regulars, descomptant el preu del Booster Draft.


Alcarràs reforça la seguretat vial i millora la mobilitat amb la eliminació dels esvorancs als camins del municipi — Ajuntament d'Alcarràs\nSou a: Inici / Noticies / Alcarràs reforça la seguretat vial i millora la mobilitat amb la eliminació dels esvorancs als camins del municipi\nAlcarràs reforça la seguretat vial i millora la mobilitat amb la eliminació dels esvorancs als camins del municipi\nL’Ajuntament d’Alcarràs ha iniciat aquests dies una operació de millora als diferents camins de la xarxa local amb l’objectiu de facilitar la mobilitat de vehicles de tot tipus i millorar la seguretat vial durant la campanya agrària. En total, la inversió ronda els 170.000 euros distribuïts en dos fases. A la primera, que està ja executant-se, es destinen 47.890 euros per donar resposta a les necessitats més urgents. Els treballs contemplats a la segona fase, pressupostats en 122.601 euros més, encara estan en procés de licitació.\nMillores als camins rurals\nLes feines programades beneficien a un extens nombre de vials distribuïts per tot el municipi i se centren, especialment, en els vials d’entrada i sortida de la població i, també, els que donen servei a les àrees a les quals es concentren les explotacions agrícoles i ramaderes del municipi. Entre les actuacions contemplades, figura l’eliminació de tots els clots i esvorancs als termes d’Alcarràs, Vallmanya i Montagut que, actualment, dificulten el trànsit de vehicles pesants. Aquesta tasca s’executarà entorpint el mínim possible les tasques vinculades a la campanya de la fruita dolça. Els sots que ara s’eliminen han estat causats per les darreres pluges i, especialment, per temporals com ara Glòria, que va afectar el terme la nit del 21 al 22 de gener i va causar danys de diversa consideració al ferm de molts dels camins que integren la xarxa local.\n“Actuem ara amb aquestes tasques de soteig als camins més transitats per tal de donar un millor servei als nostres empresaris del sector agrari i ramader. Són tasques imprescindibles que s’han d’abordar sempre que s’inicia la campanya de la fruita i contemplen actuacions a tot el terme municipal. Ara, cal augmentar la seguretat als vials perquè als mesos de juny, juliol i agost les necessitats de mobilitat del nostres pagesos s’incrementen i uns camins en mal estat entorpeixen molt la feina dels pagesos i disparen els costos”, expliquen des del consistori.\nLa primera fase de la millora està ja en curs, d’ella s’encarrega una empresa lleidatana especialitzada en asfaltats i es completarà durant els propers dies. A continuació, es procedirà a l’adjudicació dels treballs de la segona fase, que s’iniciaran el més aviat possible. A banda, aquests dies, s’actua també al camí del Mixó, on es desenvoluparan tasques d’asfaltat en calent pressupostades en més de 60.000 euros per tal de procedir a la reposició del vial un cop finalitzats els treballs vinculats a la canonada de connexió de la planta de purins d’Alcarràs amb la xarxa d’abastiment de gas. Aquesta millora no suposa cap despesa pel consistori, ja que el cost de l’obra l’assumeix de manera íntegra la distribuïdora de gas.\nPE s’adjunten imatges de les tasques en curs al camí lateral de l’A-2


Exercici 2019-20 - Altres anys - Exercici 2021-22\n31-10-2021 al Jazira seguix sent mora\nLa Vila d´Alzira continuarà sent mora un any més. El còvid ha aconseguit el que no obtingueren els habitants d'Al-Jazirat, abandonats a la seua sort pel rais (el seu governador), que va fugir a Múrcia davant l'arribada de Jaume I. Les precaucions sanitàries van comminar la directiva de la Federació de Comparses i Filaes a decidir no organitzar enguany l'ambaixada en què es representa el canvi de poder a Alzira el 30 de desembre del 1242.\nEn unes festes “de transició”, més de 150 festers van lluir els seus trages oficials on la millora a l'entrada la van posar el nombre més gran de músics presents darrere de les esquadres, amb una mitjana de 35 per agrupació. Prèviament, després de l'entrada de caps i bandes, se'n van reunir més de 200 per interpretar conjuntament el pasdoble “75 aniversarios de los Andaluces”, dirigits pel director alzireny David González Sanjuán. Gaspar Ángel Tortosa, autor d'esta peça dedicada a la comparsa de Villena que celebrarà el centenari el 2023, va quedar gratament sorprés per l'elecció de la seua peça.\nPosteriorment, un elefant amb la xiqueta Ángela Ríos Peris al llom era l'element amb què la filà Mercaders va destacar el 20è aniversari tant de la filà com de la fundació de la festa al cor del nucli històric alzireny. A la tribuna van estar directius d'UNDEF arribats des de Muro d'Alcoi i Cocentaina així com la Fallera Major infantil d'Alzira, Claudia Dolz.\nFins el dia 1, un mercat medieval pel qual han passat milers de visitants ambient les places del Regne i del Mercat. Després de l'ofrena d'aliments a la patrona de la festa, Santa Catalina, es va celebrar el dinar de germanor on es va rebre els nous festers.\n14-10-2021 PROGRAMA DE FESTES 2021\nL'assemblea de la Federació de Comparses i Filaes de Moros i Cristians d'Alzira ha aprovat els actes que es desenrotllaran en la 20a edició de les festes a la capital de la Ribera Alta.\nDijous, les filaes i comparses muntaran el campament fester que estarà situat en la plaça del Regne, en la zona del supermercat Más y más.\nDivendres començaran els actes amb la inauguració del Mercat Medieval que estarà ubicat en la plaça del Regne a la part de la parada de l'autobús. A continuació es farà la descoberta dels estendards de les filaes. Enguany no hi haurà entrà falsa. La nit finalitzarà amb la tradicional Olla Mora i una discomòbil.\nDissabte pel matí els més menuts gaudiran d'unflables i un espectacle de màgia a les 12 del migdia. Per la vesprada, a les 18 h. s'iniciarà l'Entrà de caps i bandes i una hora més tard arrancarà l'Entrà des del carrer Polinyà. Transcorrerà pels llocs de costum: avinguda Luis Suñer, carrer Salvador Enguix, plaça de la Constitució, carrers Major Santa Caterina i Correus i avinguda Sants Patrons fins la plaça del Regne.\nA causa de la covid no gaudirem de l'Ambaixada. Després de sopar, a les 23 h. actuarà el còmic Miki DKai i finalitzarem amb discomòbil.\nDiumenge, realitzarem l'ofrena d'aliments a Santa Caterina i recorrerem el casc històric al so de coets i canons. A les 14'30 h. ens reunirem a la Cotonera Events per fer el dinar de germanor i reconeixement dels festers amb què es donaran per tancades les festes.\nDurant l'assemblea es va presentar el cartell que anunciarà les festes. Ha sigut obra del dissenyador de Betxí, Alfonso Giménez, guanyador de les edicions 2012 i 2016 del concurs estatal de cartells que organitza la Federació des de 2010. Dos claus -el símbol de la nostra ciutat- creuades formen la creu cristiana. El cap d'una d'elles forma la mitja lluna mora i dins d'ella hi ha un dels torreons de les milenàries muralles d'Al Jazirat.\n14-09-2021 LES FESTES SERAN DEL 29 AL 31 D'OCTUBRE\nAixí ho ha explicat el president de la Federació, José Gabriel Piera, a Alzira Ràdio.\nLes festes de moros i cristians d'Alzira s'ajornen. La junta directiva de la federació ha decidit posposar fins a final d'octubre les celebracions a causa de la normativa sanitària publicada per la Generalitat per regular els actes propis d'aquestes festes.\nLa federació considera convenient el canvi de dates per augmentar les possibilitats de poder celebrar «l'Entrada», l'acte principal. «Hem pres esta decisió confiant que la incidència millore i puguem celebrar tots els actes de la millor manera possible», va explicar José Gabriel Piera, president de la federació.\nNo obstant això, esta decisió seguix sense ser definitiva, i la junta directiva es tornarà a reunir a mitjans d'octubre per confirmar el programa festiu, un cop es conega la nova normativa de la Conselleria de Sanitat sobre la base del nou escenari que dibuixe la pandèmia en eixe moment.\nSerà aleshores quan es vorà si les filaes i comparses mores i cristianes podran desfilar pels carrers d'Alzira. «Si a la fi es decidira que no es poden realitzar les desfilades ja estem treballant per plantejar actes alternatius», va confirmar el president de la federació.\nAl principi, les festes havien de celebrar-se de l'1 al 3 d'octubre. Així, doncs, i amb l'esperança que la situació sanitària segueixi millorant, la festivitat de moros i cristians tindrà lloc l'últim cap de setmana d'octubre, en els dies 29,30 i 31.\nLes Falles es mantenen igual\nDues setmanes abans, si la pandèmia ho permet, Alzira es submergirà en les festes falleres, programades entre el 9 i el 12 d'octubre, aprofitant el pont.\nLa Federació de Moros i Cristians aposta per vore el costat positiu a este ajornament. D'esta manera, al celebrar les seues festes a finals de mes, podran observar i valorar com «respon el municipi a un acte d'estes magnituds» com són Les Falles, per poder posteriorment «replicar allò que s'haguera fet bé», tal com assegurava José Gabriel Piera, a principis de mes.\nLa preocupació principal dels organitzadors i de l'ajuntament és evitar les aglomeracions de públic que solen produir-se en estes celebracions, pel fet que les actuacions són «generalment visuals» i sempre arrosseguen a molts veïns, confirmen des de la federació.\n08-09-2021 plantejament de festes\nrecurtades o ajornades\nLes filaes i comparses d'Alzira decidiran el pròxim dimarts, dia 14, si es realitzen les festes els dies 1 al 3 d'octubre amb les limitacions actuals, de manera que divendres es faria la penjada d'estendarts i olla mora. Passacarrers el dissabte de mati i els actes tradicionals del diumenge: ofrena i dinar de germanor. No hi hauria entrades.\nL'altra possibilitat seria ajornar la festa al cap de setmana del 29 al 31 d'octubre amb la intenció de fer la festa completa si les condicions sanitàries ho permeten.\n03-10-2020 PRESENTACIÓ DE LES NO FESTES 2020\nEl president de la Federació i el regidor de Festes, José Gabriel Piera i Xavi Pérez, s'adreçaren als festers per donar-los ànims en un moment tan complicat per a tots nosaltres. Després dels discursos, sonaren unes marxes mora, cristiana i contrabandista.